ગુજરાતમાં એક તરફ જ્યાં ભાજપ અને કોંગ્રેસ દ્વારા ગુજરાત વિધાનસભા ચૂંટણીના પડધમ સંભળાઇ રહ્યા છે. અને જ્યાં વિજય રૂપાણી ભાજપના પક્ષ લઇને તમામ મોર્ચે લડી રહ્યા છે ત્યાં જ આ તમામ વાતોની વચ્ચે ફરી પાછું આનંદીબેન પટેલનું નામ મુખ્યમંત્રી તરીકે ચર્ચામાં આવ્યું છે. ભાજપના સાંસદ સુબ્રહ્મણ્યમ સ્વામીએ ભાજપના મુખ્યમંત્રી પદના ઉમેદવાર તરીકે ભૂતપૂર્વ મુખ્યમંત્રી આનંદીબેન પટેલનું નામ જાહેર કરવાની ટ્વિટ કરી છે. સાથે જ તેમણે કહ્યું છે કે આનંદીબેન પટેલની લોકપ્રિયતા દિવસે અને દિવસે વધી રહી છે. જે જોતા તેમને ફરી ગુજરાતના મુખ્યમંત્રી બનાવવા જોઇએ.